ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ru myv ky ky ky ky ky ky en ky ky ky ru
"Агым", 24.10.08 - 19-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Өтө чоң эмес, күңүрт түстүү диск бекеринен "Медив" деп аталган эмес. Бул диск - чындыгында эле медициналык керемет. Ооруну жоготот, кан басымын калыбына келтирет, депрессияны айдайт, маанайды көтөрүп, уйкуну бекемдейт. Оор дартка кабылган адамдарга үмүт берип, аларды бутуна тургузган учурлар да аз эмес.
Окумуштуу-медиктердин "керемет" деген сөздөн баш тартканы белгилүү. Бирок, илим биологиялык энергиянын аккумуляторун чыгарганы накта кереметтин өзү болуп жатпайбы. Болгондо да бул кереметти түшүндүрүүгө мүмкүн.
"Саламатсыңарбы, урматтуу достор! Сиздерге пенсионер Оспанова Жамиля Карасаевна Алматыдан жазып жатат. Сиздердин "МЕДИВди" алдым. Кандай керемет, жашагым эле келип калды. Мурда болсо оорулардан тажап, тезирээк эле ушул жашоодон кетсемби деп турчу элем…"
"Апама "МЕДИВ" сатып бергем, анын гармондордон көз карандысыз бронхиалдык астмасы жана өнөкөт бронхити бар. Бир жарым жылдан бери таблеткада отурду, жардам берген жок. "МЕДИВден" кийин өзүн жакшы сезе баштады. Дем жеткирбей, муундуруучу приступтар болбой калды, түнкүсүн жөтөлгөнү басылып, уйкусу ордуна келди". Арстанбеков А.И., Бишкек шаары.
Бул "МЕДИВ" энергомаалыматты жакшыртуучу дисктин Орто Азиядагы жалгыз расмий дистрибьютору болгон "Медив-Сервис" компаниясынын дарегине жазылган жүздөгөн каттардын экөөсү гана.
"Медициналык ДИВо", биоэнергетикалык "горчичник" деген эмне? Ал кантип иштейт?" деген суроолор менен кабарчыбыз врач-кеңешчи Александр Евгеньевич ШАРАПОВго кайрылды.
- Бүгүнкү күнгө чейин бул шаймандын аналогу эч жерде жок. Ал чейрек кылым мурун ленинграддык "оборонканын" жабык лабораториясында жасалып, көпкө чейин ойлоп тапкан ээси В.А.Зориндин атын алып жүрдү. Зориндин эниону - тибет монархтарынан тартып аскер врачтарынын сырларына чейинки бүткүл адамзаттын жүздөгөн жылдар бою топтогон доктурлук тажрыйбасынын эң мыкты ачылышы. Анын дабалык касиети табияттын өзүнөн алынган жана заманбап техниканын жардамы менен он эсе жакшыртылган. Денсоолук дискин даярдоодо "МЕДИВдин" курамына кирген биологиялык активдүү заттар бир нече этаптан турган татаал иштеп чыгуудан өтөт. Жыйынтыгында, ал заттардын энергетикасы оорулуунун денесине тийгенде жабыркаган органдын клеткаларынын иштешин чыңагандан сырткары, оорулуу абалдан чыгарууга жетерлик деңгээлге чейин күчтөнөт.
- Александр Евгеньевич, "Медив" кайсы учурда таасирдүү экенин айтып берсеңиз?
- Бардыгынан мурда бул карыларда гана эмес, жаштарда да кезигүүчү таяныч-кыймыл аппаратынын патологиясы: омуртканын остеохондрозу, артрит, артроз, бурсит, миозит. Борбордук жана периферикалык нерв системасынын оорусу: радикулит, неврит, невралгия, түрдүү невротикалык оорулар, мээнин жабык жаракатынан кийинки абал, инсульттан кийинки абал. Жүрөк-кан тамырларынын паталогиясы: жүрөктүн ишемиялык оорусу, стенокардия, гипертониялык оору. Мындан сырткары, "МЕДИВ" калкан сымал бездин, ашказан-ичеги жолдорунун оорусу, анын ичинде ашказандын жана он эки эли ичегинин жарасы, өт чыгаруучу жолдордун дискенезиясы, заара чыгаруучу системанын оорусу, гинекологиялык оорулар жана эркектерде кубаттын төмөндөшүн айыктырууда жакшы таасирин тийгизет. Өнөкөт чарчоо синдромун төмөндөтүп, иштөө жөндөмүн жогорулатат, ашыкча сарсанаа болуудан арылтат, уйкуну калыптандырат. Онкологиялык ооруларда иммунитетти жогорулатуу, ооруну азайтуу, нур жана химиятерапиясынан кийин организмди калыбына келтирүү жаатында да тажрыйбабыз бар.
- "МЕДИВди" колдонууда чектөөлөр барбы?
- Бул нормализатордун талашсыз жагы - аны колдонууда кандайдыр бир чектөөнүн, терс таасирлеринин, каршы көрсөтмөлөрүнүн жоктугу. Ошентсе да аны кошбойлууларга, 5 жашка чейинки балдарга, миокард инфарктынын курчуп турган маалында жана электрокардиостимулятор бар болгон учурда колдонууну сунуштабайбыз. "МЕДИВ" айыктыруунун натуропатикалык каражаттары, фитотерапия, гомеопатия, диетотерапия менен айкалышат.
- Денсоолуктун диски качан таасирин тийгизе баштайт?
- Оорулуунун денесине орнотулгандан баштап эле. Катуу жалпак диск оорулуу жерге бинттин же тигилген чөнтөкчөлөрдүн жардамы менен 8-12 саатка жайгаштырылат. Дарылануу курсу эң көп дегенде 3-4 жума созулат, бирок, көп учурда оору биринчи колдонуудан кийин эле дароо жоголот. Бир жыл мурун бизге башынан 3 клиникалык өлүмдү өткөргөн картаң, көп жылдан бери өнөкөт холецистит жана он эки эли ичегинин жара оорусунан жапа чегип жүргөн аял жардам сурап кайрылган эле. Медициналык дары-дармекке катуу аллергиясы болгондуктан, такыр арыктап бүткөн, катуу оорунун айынан эч уктай албай калган. "МЕДИВди" төрт күн тагынгандан кийин жаны жай алып, уйкусу жакшыра баштады да, эч кандай оорутууну сезбей баса баштады. Көп өтпөй экинчи жолу "МЕДИВ" алып кетти. Негизи, ар кандай органдарды айыктыруу үчүн бир маалда 6 аппликатор колдонсо болот.
- Бир "МЕДИВди" канчага чейин колдонсо болот?
- "МЕДИВ" дискин беш жыл бою колдоно берсе таасирин жоготпойт. Көздөрдүн жагымдуу, жумшак жалтылдай башташы, уйкунун жакшырышы, теринин өңүнүн өзгөрүшү - бул денсоолукка такшалган биринчи кадамдар. "МЕДИВди" колдонуу бул - "оору" станциясынан "денсоолук" станциясына өтүү, чың денсоолуктун дүйнөсүнө ачылган жол.
- О, Кудай ушунун баары менин өңүмдө болуп жатабы! Бул түш эмеспи!..- деп сүйүнүчүн жашыра албай Алтынай кыйкырып, кубанычтан ыйлап жиберди.
- Мындай болушу мүмкүн эмес го… - деди Алмаз.
- Мына, ишенбесеңер, өз көзүңөр менен көрүп турасыңар… Жашоо-дон баарын күтсө болот. Бирөө издеп жүргөн жакынын ушинтип жанынан эле таап алат, - деп балдар үйүнүн башчысы Алмаз менен Алтынайды куттуктады.
- Жаным, алтыным, менин кичинекейим. Сен менин каныман жаралган балам экениңди кайдан билиптирмин… Болду, апакең эми сени эч кимге бербейт. Эми сени эч ким чекеңе да черте албайт! Сен менин балам экениңди жүрөгүм сезчү… - деп Алтынай Актанды жаңы көргөнсүп өпкүлөп жалынды.
Алмаз менен Алтынай балдар үйүндө биртопко отуруп, үйлөрүнө кайтышты. Орто жолдон Актандын табылганынын урматына эң көрүнүктүү ресторанга кирип, майрамдап чыгышты. Алтынайдын көңүлү демейдегиден өзгөчө көтөрүңкү. Өмүрүндө ушунчалык кубанып көргөн эмес эле. Ичинен Кудайга миң мертебе ыраазы болуп, кубанычын ким менен тең бөлүшөрүн билбей турду.
Алмаз менен Алтынайдын каякка кеткенин билбей үйдө отурган Замиранын башы катты. Улам-улам Алмаздын кол телефонуна чалып, кайда экенин кызыгып сурайын дейт, бирок, телефон өчүрүлгөндүктөн аракети текке кетти. Алардын келишин чыдамсыздык менен күтүп, жалгызсырап, өзүн бул ааламда эч кимге кереги жоктой элестетип жиберди. Чоңоюп келаткан курсагын сылап, жадагалса Рашиддин бир да жолу телефон чалып ал-абалын сурап койбогонуна ызаланды. Жаш жигит менен көңүл ачып, күйөөсүнүн көзүнө чөп салып, ошол кезде эч кимди көзүнө илбей, Алмазды көргүсү келбей чанып калганына эми гана өкүндү. Эринин, үйбүлөсүнүн баркын эми гана түшүнгөндөй болду. Төшөгүнө жатып алып бир сыйра солуктап ыйлап, өзүн-өзү жек көрүп турду. Рашидден да, Алмаздан да, үйбүлөдөн да жок орто жолдо калганына ичи ачышты. Мындан көрө өлүп калганым жакшы деп да ойлоду. Бирок, курсактагы баласын аяды. Аңгыча Алмаздын машинесинин үнүн угуп, сыртка чыкты. Көпкө ыйлагандыктан көздөрү шишимик тартып, чачтары уйпаланып, көңүлү чөгүңкү эле. Алмаз менен Алтынай Актанды ортого жетелеп, каткырып күлүп, кубанычтары койнуна батпай үйгө шатыра-шатман кирип келишти. Астынан чыккан Замираны көргөн Алмаз:
- Сага эмне болду, кебетең кантет? - деди демейде чыкыйып кийинип, келбетине өзгөчө көңүл бөлгөн Замиранын өтө эле жүдөңкү абалын көрүп.
- Мени биротоло өз колуң менен өлтүрүп, анан мобу шуркуяга үйлөн! Мындан ары минтип кемсинип жашай албайм! Эгерде өлтүрө албасаң, анда өз жанымды өзүм кыям! Мени каратып коюп малайыңа үйлөнүп алганың аз келгенсип, эми кош бойлуу экениме карабай таштап кеткениңе чыдабайм! Жок дегенде мен ушул үйдөн кеткенче моралдык жактан көтөрмөлөп койбойсуңбу! Мени аябасаң да курсактагы болочок балаңды аясаң боло! Мындан көрө өлүп калганым жакшы! Ушунчалык жек көргөндөй мен сага эмне жамандык жасадым! Ушул шуркуя келгени үйдө ызы-чуу көбөйдү! Кет деп үйдөн кууп кетире да албай койдум! Колуман эч нерсе келбей калды! Тууган эне эмес, баккан эне дейт, Актанды мен туубасам да документтеринде энеси деп менин аты-жөнүм турат. Аны түн уйкумду бөлүп, жакшынакай иштеп аткан ишимен бошонуп мен баккам. Актан менин балам, аны эч кимге бербейм, бул үйдөн да кетпейм. Сенин үч бөлмөлүү квартираңа алданып, үйбүлөмдү бузмак белем. Курсактагы бала меники эмес деп ишенбесең, канын текшерт. Аман-эсен төрөсөм, Актан экөөнү биртууган кылып коем. Мени эки балам менен бул үйдөн эч жакка чыгара албайсың! Алтынайга ошончолук эле эр болгуң келсе, мага сатып бере турган үч бөлмөлүү квартирага көчүп барып жашагыла. Колуңан келсе, эми мени кетиртип көр! Бери кел, Актанчик, апаңа! Кайдагы көчөдөн келген шуркуяны ээрчип, ошону жакын тутпа! - деп Замира долулана, Алтынай жетелеп турган Актандын колунан тартты.